Emir Kusturica - Wikipedia

# Emir Kusturica

### From Wikipedia

Emir Kusturica (kyrillsch Емир Кустурица; * 24. November 1954 in Sarajevo) is en Filmmaker, de in Bosnien-Herzegowina boren is un hüüt in Belgrad leevt un de serbsche Staatsbörgerschop hett.

Kusturica studeer an de Filmhoochschool FAMU in Prag.

In siene Filmen verarbeidt he politische Themen un wörr dorüm ok faken Angrepen utsett - to de Tiet vun Tito vör allen in't egene Land. So hannelt de Film „Otac na službenom putu“ vun en politischen Gegener, de op eenmal verswunnen is. Later wörr he veel wegen sien, so warrt't seggt, proserbsche Sicht op den Krieg in'n Film „Underground“ kritiseert.

Buten vun Jugoslavien wörr Kusturica sünnerlich dör Filmen as Time of the Gypsies un Crna macka, beli macor bekannt, in de he in temlich quicke Wies dat faken brutale Leven vun de Roma wiest.

In't Johr 2004 löpp sien Film Život je čudo bi de Filmfestspelen in Cannes; de Kritik, vör allen ut Düütschland, weer aver kuum begeistert. De Jury dorgegen geev em den Pries Prix de l'Education Nationale „för sien filmisch un pädagogisch Intresse as ok siene künstlerische Gööd“. De Dreihoort vun den Film in'n süüdoostlichen serbschen Bezirk Zlatibor in de Neeg vun de bosnische Grenz warrt ünner Leid vun Kusturica siet 2004 as Dörp in ole Bowies utboot. In dat Dörp hett sik in de Twüschentiet ok Kusturica sülvst ansiedelt.

In't Johr 2005 weer he de Jury-Baas bi de 58. Filmfestspelen vun Cannes.

In'n Mai 2005 konverteer Kusturica vun'n Islam to de Serbsch-Orthodoxe Kark. He lett sik in't montenegrinsche Klooster Savina in de Neeg vun Herceg Novi op den Naam Nemanja Kusturica döpen.

Kusturica maakt ok Musik mit en egene Grupp, de The No Smoking Orchestra (fröher ok Zabranjeno pušenje) heet.

## [Ännern] Filmografie

- 1981 Do You Remember Dolly Bell? (Dreihbook, Speelbaas)
- 1984 Otac na službenom putu (Speelbaas)
- 1989 Dom za vesanje (Dreihbook, Speelbaas)
- 1993 Arizona Dream
- 1995 Underground (Dreihbook, Speelbaas, Schauspeler)
- 1998 Crna macka, beli macor (Speelbaas)
- 2001 Super 8 Stories
- 2004 Život je čudo (Speelbaas)

## [Ännern] Filmpriesen

- 1978 Eerst Filmpries bi't Internatschonale Filmfestival vun Karlsbad
- 1981 Gollen Lööv in Venedig
- 1981 Sünnerpries vun de Kritikers in Sao Paolo
- 1985 Gollene Palm in Cannes
- 1989 Sünnerpries „Best Director“ in Cannes
- 1993 Sülvern Boor in Berlin
- 1995 Gollene Palm in Cannes
- 1998 Sülvern Lööv in Venedig
- 2001 Sünnerpries „Best documentary“ in Chicago
- 2004 Sünnerpries „Prix de l´Education nationale“ in Cannes
- 2005 César as best europääsch Film för „Život je čudo“

## [Ännern] Weblenken

- Emir Kusturica in de Internet Movie Database
- Kusturica sien Websteed (engelsch)

Vun „http://nds.wikipedia.org../../../e/m/i/Emir_Kusturica_5132.html“

Sietenkategorien: Mann | Speelbaas

##### Views

- Artikel
- Diskuschoon
- Aktuelle Version

##### Mitmaken

- Hülp
- Wikipedia-Portal
- Spennen

##### Söken

##### Annere Spraken

- Asturianu
- Беларуская
- Български
- Bosanski
- Català
- Česky
- Dansk
- Deutsch
- English
- Español
- فارسی
- Français
- Galego
- עברית
- Bahasa Indonesia
- Italiano
- 日本語
- ქართული
- Lietuvių
- Latviešu
- Nederlands
- Polski
- Português
- Русский
- Slovenčina
- Slovenščina
- Српски / Srpski
- Svenska
- Тоҷикӣ
- Türkçe